| Medaljeoversikt |
| --- |
| Konkurrerte for Norges flagg Norge |
|  FIG World Challenge Cup |
| Sølv | 2023 Varna | hopp |
|  Europeisk mesterskap |
| Sølv | 2022 München | hopp |
|  Nordisk mesterskap |
| Gull | 2019 Halmstad | lag |
| Gull | 2022 Kópavogur | mangekamp |
| Gull | 2022 Kópavogur | frittstående |
| Gull | 2022 Kópavogur | bøylehest |
| Gull | 2022 Kópavogur | hopp |
| Gull | 2022 Kópavogur | skranke |
| Gull | 2022 Kópavogur | svingstang |
| Bronse | 2022 Kópavogur | lag |
|  Unni & Haralds pokaler |
| Sølv | 2018 Oslo | mangekamp youth |
| Sølv | 2019 Oslo | skranke |
| Sølv | 2018 Oslo | hopp |

**Sebastian Sponevik** (født 15. mars 2005) er en apparatturner på Norges seniorlandslag. Han har blitt junior-norgesmester tre år på rad (2020–2022), og har representert Norge i nordisk mesterskap, EM og European Youth Olympic Festival. I europamesterskapet i 2022 fikk han sølv i hoppfinalen.

Juniorkarriere
--------------

### 2019

I 2019 krevde Norges Gymnastikk- og Turnforbund (NGTF) at turnere som konkurrerte i nasjonale konkurranser på juniornivå måtte ha fylt 14 det året arrangementet ble avholdt. Dermed debuterte Sponevik som junior på den første av tre konkurranser i norgescupen det året. Han kom på tredjeplass i konkurransen, med en poengsum på 70,250.

### 2020

På grunn av COVID-19-pandemien ble de fleste konkurranser i 2020-sesongen avlyst, inkludert de to første i norgescupen. Derfor var de eneste nasjonale konkurransene Sponevik deltok i i 2020, junior-NM 2020 i Tromsø, og den tredje konkurransen i norgescupen. Han vant All-round-konkurransen på begge arrangementene med henholdsvis 75,950 og 75,683 poeng.

### 2021

Grunnet skader i skinnebenet og håndledd kunne ikke Sponevik delta i konkurranser i starten av 2021. Etter å ha blitt frisk fra skadene, vant Sponevik junior-NM 2021 på Sotra med en poengsum på 74,500.

### 2022

Sponevik deltok i junior-NM 2022 i Kabelvåg, hvor han vant gullmedalje i samtlige øvelser; mangekamp, apparatfinaler og lagkonkurransen.

Han deltok også i 2022 International Junior Team Cup i Berlin, og i European Youth Olympic Festival (EYOF) i 2022 med landslagstrener Robert Hirsch. I EYOF 2022 fikk Sponevik en åttendeplass I mangekampfinalen, og en sjetteplass i frittståendefinalen.

I august 2022 deltok Sponevik i EM i München, Tyskland. Etter to vellykkede hopp i mangekampkonkurransen, kvalifiserte Sponevik seg til hoppfinalen, der han vant en sølvmedalje med en gjennomsnittlig poengsum på 14,316. Han var den første nordmannen som hadde vunnet medalje i et europeisk mesterskap siden tidligere turner Åge Storhaugs EM-sølv i 1965.

Seniorkarriere
--------------

Som 17-åring konkurrerte Sponevik som senior i NM i Elverum i juni 2022, og debuterte dermed som senior ett år før tiden. Sponevik tok bronsemedalje i mangekampfinalen, samt to gull, ett sølv og én bronsemedalje i apparatfinalene.

### 2023

I mai 2023 konkurrerte Sponevik i FIG World Challenge Cup i Varna; det norske laget bestod ellers av Sofus Heggemsnes og Jacob Karlsen. Sponevik var blant de seks beste i hopp i kvalifiseringsrunden, og vant videre sølv i hoppfinalen. Heggemsnes vant i denne konkurransen det første norske gullet i en FIG World Cup, mens 18 år gamle Sponevik vant sin første World Cup-medalje som førsteårs senior.

Referanser
----------

1. ↑   «SPONEVIK Sebastian», verkets språk engelsk, besøkt 28. mars 2023[Hentet fra Wikidata]
2. ↑   «SPONEVIK Sebastian», besøkt 28. mars 2023[Hentet fra Wikidata]
3. ↑  «RESULTS FOR FIG WORLD CHALLENGE CUP 2023 VARNA (BUL)».  Parameteren `|` støttes ikke av malen. (hjelp); Manglende eller tom `|url=` (hjelp); Bruk av `|besøksdato=` krever at `|url=` også er angitt. (hjelp)
4. ↑  «Landslag – turn menn». Besøkt 5. august 2022.
5. ↑  «European Junior Artistic Gymnastics Championships - Results Men 2022». TheSports.org. Besøkt 6. november 2022.
6. ↑  «Regler og bestemmelser – Turn menn». NGTF. Besøkt 5. august 2022.
7. ↑  «Unisport Norgescup nr. 1 turn menn». Besøkt 8. august 2022.
8. ↑  «Unisport Norgescup nr. 3 turn menn». Besøkt 8. august 2022.
9. ↑  «NM Junior 2020». Besøkt 8. august 2022.
10. ↑  Sødal, Per Morten. «Trodde hele året skulle ryke – fire uker etter stortalentet kastet krykkene gjorde han rent bord i NM». Besøkt 9. august 2022.
11. ↑  «NM Junior turn kvinner og menn». Besøkt 9. august 2022.
12. ↑  «NM Junior 2022 – Keisha og Sebastian Norgesmestere». NGTF. Besøkt 9. august 2022.
13. ↑  «2022 International Junior Team Cup Results». Besøkt 10. august 2022.
14. ↑  «Sebastian på 6. plass i frittståendefinalen». NGTF. Besøkt 10. august 2022.
15. ↑  «EYOF 2022 Junior All-Around Results» (PDF). European Gymnastics. Arkivert fra originalen (PDF) 8. august 2022. Besøkt 10. august 2022.
16. ↑  «Sebastian suste rett inn i hoppfinalen i EM!». NGTF. Besøkt 6. november 2022.
17. ↑  «European Junior Artistic Gymnastics Championships - Results Men 2022». TheSports.org. Besøkt 6. november 2022.
18. ↑  «Historisk sølv i EM!». NGTF. Besøkt 6. november 2022.
19. ↑  Hexeberg, Bjørg. «Jacob og Selma: Overraskende gull for Jacob». Besøkt 11. august 2022.
20. ↑  «RESULTS FOR FIG WORLD CHALLENGE CUP 2023 VARNA (BUL)». Federation of International Gymnastics. Besøkt 15. juli 2023.
21. ↑  «Historisk gull i World Challenge Cup!». Norges Gymnastikk- og Turnforbund. Besøkt 15. juli 2023.